《送郁林杨守》
宋代·刘敞

鸿鹄怀远心，不畏霜露寒。鸡鹜守樊笼，朝游暮来还。

人生感意气，朋友死一言。况分社稷忧，复在君臣间。

杨侯一麾守，万里苍梧山。瘴海不可游，众人昔云难。

升车独慷慨，即路无险艰。乃知抱忠信，可以居夷蛮。

昔贤尚功名，天子忧南蕃。报国恩汲汲，勿令岁月迁。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。